Netflix

Netflix，或者譯為「奈飛」、「網飛」，係起源於美國、喺多國提供網上隨選影片嘅「OTT」服務公司，並同時喺美國國內經營單一費率郵寄DVD出租服務，後者係使用寄送DVD同埋Blu-ray出租光碟片去到消費者指定嘅收件地址。公司由里德·哈斯廷斯同埋馬克·倫道夫喺1997年8月29號成立，總部位於加州。1999年開始推出訂閱制嘅服務。到咗2009年，Netflix已經可以提供超過10萬部電影DVD，訂閱者數目超過1000萬人。而家Netflix喺串流媒體平台上已經係世界數一數二嘅佼佼者，主要嘅競爭對手有HBO、亞馬遜影片、Disney+、YouTube、Apple TV+同埋AT&T。

由2016年1月6號開始，Netflix服務範圍擴展到全世界。

2017年6月6日，《2017年BrandZ最具價值全球品牌100強》公布，Netflix名列第92位。2017年11月30號，美國媒體巨頭、世界最大嘅收費影片網站Netflix買咗《白夜追凶》嘅播放權，呢一次係呢間公司第一次買咗中國嘅網絡劇集版權，並計劃喺全球190幾個國家同埋地區上線。2018年10月，《財富》未來公司50強排行榜發布，Netflix排名第八。

2018年12月，世界品牌實驗室編制嘅《2018世界品牌500強》揭曉，排名第88。2019年10月，位列2019福布斯全球數字經濟100強榜第46名。2019年10月，Interbrand發布嘅全球品牌百強榜排名65。2020年1月22號，名列2020年《財富》全球最受讚賞公司榜單第16位。

攷 

美國公司
網上電視